D'n Aoje käöning
Van: Huub Brouns

Waal aldaag zaat de käöning deep te dinke 
waat waas gewaesj…en kwaam nao zienen tied.
As wieze wis t’r: tied zal blieve sjlinke.
Toch wól hae waat hem resdje gaar neet kwiet.

Hae dacht naog daag en nacht aan’t  Kindj dao wied 
e-weg in Bethlehem. Die Sjter bleef blinke.
Zoeë zäömerdje hae aezelsvrachte sjpiet 
ómdet t’r toen allein get goud kós sjinke.

Mer sjterre, kosmos, weitensjap, zien sjpäöre,
niks sjafdje hem oeët zicht op Ieëwigheid.
Mer dao, det Kindj? Waat haet det hem gezagdj?

Noe wètj tj’r waal det wónjere gebäöre.
Vanaaf vandaag hèltj hae kemieële greid
en haoptj mer det ’t Kindj hem weer verwachtj.
_

                                                                      Huub Brouns, Naer

Limburgish
Huub Brouns
Hoesloze teks
Mót nag bekeke waere